चूरमा
चूरमा, राजस्थान की एक सर्वाधिक लोकप्रिय मिठाई है । सामान्यतः इसे दाल बाटी के साथ परोसा जाताहै। ज्यादातर इसे सीधे चूरे(मिश्रण) के रूप में ही परोसा जाता है और कई जगहों पर इस मिश्रण के लड्डू बनाकर या बर्फी बनाकर जिसे कत्त भी कहते है, परोसा जाता है | चूरमा राजस्थान के हर त्यौहार, शादी ब्याह, या सामूहिक भोज में परोसा जाता है। सामान्यतः इसे मोटे आटे से बनी, बिना नमक की बाटी जिसे दगे कहा जाता है, से बनाया जाता है। चूरमा बनाने के लिये दगो को कंडे की धीमी आंच पर भूनकर या सीधे देसी घी में तल कर भी बनाया जाता है। पूरी तरह पके हुए दगो को फोड़ कर बारीक चूरा बना दिया जाता है और इसमें घी, गुड या बुरा, मावा एवं सूखे मेवे मिला कर तैयार किया जाता है | फिर इसे या तो सीधे मिश्रण के रूप में या फिर लड्डू अथवा कत्त के रूप में परोस दिया जाता हैं।